ཨ་ཁུ་སྟོན་པ་དང་གྲུ་གུ་རྡོག་རྡོག
གནའ་སྔ་མོ་ལུང་པ་ཞིག་ལ་ཨ་ཁུ་སྟོན་པ་ཞེས་པ་དང་གྲུ་གུ་རྡོག་རྡོག་ཟེར་
བ་ཞིག་ཡོད་པས། ཉིན་ཞིག་དཔྱིད་འདེབས་རྒྱག་རན་ཡང་སོན་འབྲུ་མེད་རྐྱེན་ཁོ་
པའི༌སེམས༌པར༌གྲུ་གུ་རྡོག་རྡོག༌ལ༌ན༌ནིང༌ལོ༌ལེགས༌པོ༌བྱུང༌ཡོད༌པས༌ངས་ཁོ་
པཪ༌སོན༌འབྲུ༌གཡར༌བཪ༌ཕྱིན༌ན༌ཁོ༌པ༌ནི༌ངའི༌གྲོགས༌པོ༌ཡིན༌པས༌སོན་འབྲུ་
གཡར་ངེས་རེད་བསམ་ནས་མཆོར་ཆས་ཕྲན་ཙམ་སྤྲས་ཏེ་རྟ་ཕོ་རྐྱང་པོར་སྒ་སྲབ་
སྤྲས་པ་དང་རྒོད་མ་ཝ་ལར་སྒ་ཆས་བརྒྱབ་པ་བཅས་ཀྱི་ཐོག་རྟ་ཕོ་རྐྱང་པོ་བཞོན་
རྟ༌དང༌རྒོད༌མ༌ཝ༌ལ༌ཁྲིད༌དེ༌གྲུ་གུ་རྡོག་རྡོག་གི་སྒོ་འགྲམ་དུ་འབྱོར། རྒྱལ་སྒོར་
ཐག་སྒྲ་གསུམ་བརྡུངས་པ་དང་སྦྲགས་ཝ་ཡེ་ཝ་ཡེ་གྲོགས་པོ་སྒོ་ཕྱེ་དང་ཟེར་བས་
གྲུ་གུ་རྡོག་རྡོག་གིས་སྒོ་ཕྱེ་ནས་ལྟ་སྐབས་གྲོགས་པོ་ཨ་ཁུ་སྟོན་པ་ཡིན་པ་ཤེས་ཏེ་
བརྗོད་དོན་གྲོགས་པོ་ཨ་ཁུ་སྟོན་པ་རེད་འདུག ཕྱག་ཕེབས་གནང་བྱུང་། ཡར་
ཕེབས༌དང༌ཟེར༌ནས༌རྟ༌གཉིས༌པོ༌རྟ་རའི་ནང་བཏགས་ཏེ་རྟ་གཉིས་ཀྱི་གློ་ཐག་
ཕྲན་ཙམ་ལྷུག་ཏུ་བཏང་ནས་གཟན་རྩྭ་ཞིག་སྤྲད་དེ་བཞག ཨ་ཁུ་སྟོན་པ་གཟིམ་
ཆུང་ནང་དུ་གདན་དྲངས་ནས་མཆོད་ཆང་འགྱོགས་བཞིན་བརྗོད་དོན་གྲོགས་པོ་
རྒྱུན་རིང་མཇལ་མ་བྱུང་བས་དེ་རིང་གློ་བུར་ཐོག་རྒྱག་ཏུ་གུས་པའི་སར་ཕེབས་
པའི་ཕྱག་ལས་ག་རེ་ཡོད་དམ་ཟེར་བས། ཨ་ཁུ་སྟོན་པས་གུས་པ་དཔྱིད་འདེབས་
རྒྱག་རན་སོང་བས་འོན་ཀྱང་ན་ནིང་ང་ཚོའི་ལུང་པར་ལོ་ཉེས་བྱུང་བར་བརྟེན་སོན་
འབྲུ་ཕྲན་ཙམ་ཡང་མི་འདུག་པས་ད་རེས་གྲོགས་པོས་གུས་ལ་སོན་འབྲུ་ཁལ་ཁ་
-623-

ལྷ་སའི་དམངས་ཁྲོད་སྒྲུང་གཏམ།
ཤས་གཡར་རོགས་གནང་སྟོན་དུས་སུ་ལམ་སང་དུས་ཐོག་ལ་སྐྱིན་ཚབ་ཕུལ་ཆོག་
པ་ཞུ་ཞེས་བརྗོད་པས་གྲུ་གུ་རྡོག་རྡོག་གིས་སྔོན་ལ་གྲོགས་མཆོད་ཆང་མཆོད་དང་
ཟེར་ནས་ཁོང་གཉིས་ཆང་ཕོར་པ་གང་རེ་འཐུང་རྗེས། གྲུ་གུ་རྡོག་རྡོག་གིས་བརྗོད་
དོན༌གུས༌པར༌ན༌ནིང༌ལོ༌ལེགས་བྱུང་བ་སོང་ཙང་ད་ལོ་གྲོགས་པོར་དཀའ་ངལ་
ཡོད་དུས་རོགས་པ་མ་བྱས་ན་ག་ནས་འགྲིག གྲོགས་པོཪ་སོན་ཁལ་ག་ཚོད་
དགོས་འདུག་ཟེར་བས། ཨ་ཁུ་སྟོན་པ་ཡར་ལངས་ཏེ་རང་ཉིད་ཀྱིས་འཁྱེར་བའི་
ཨུ་ལུའི་ནང་གི་ཆང་ནས་གྲུ་གུ་རྡོག་རྡོག་ལ་གསུམ་སྒྲོན་གཉིས་དག་ཅིག་བཀྱག་
པ་ དང་ རང་ ཉིད་ ཀྱང་ གང་ འཐུང་ རྗེས་ ག་ ལེར་ མར་ བསྡད་ ནས་ བརྗོད་ དོན།
གྲོགས་པོ་ལ་ད་རེས་སུན་པོ་བཟོས་སོང་བས་གུས་པར་སོན་ཁལ་རྟ་རྒྱབ་གཅིག་
གཡར་རོགས་གནང་ཟེར་བས། གྲུ་གུ་རྡོག་རྡོག་གིས་སོན་ཁལ་དྲུག་རེད་དམ་
ཟེར་བས་ཨ་ཁུ་སྟོན་པས་ལགས་ཡིན་ཟེར་བས། གྲུ་གུ་རྡོག་རྡོག་གིས་སོན་ཁལ་
དྲུག་གཡར་ཆོག གྲོགས་པོ་སྔོན་ལ་སྤགས་དང་སི་པན་དམར་འདུར་ལུག་ཤ་
བཙོས་མ་ལེགས་པར་མཆོད་དང་། གུས་གཉིས་མ་ཐུག་རྒྱུན་རིང་ཕྱིན་པས་དེ་རིང་
ཤོ་སྐོཪ་ཁ་ཤས་བརྒྱབ་ནས་སང་ཉིན་ལོག་ཕེབས་ན་འགྲིག་གམ་ཟེར་བས་ཨ་ཁུ་
སྟོན་པས་ཐུགས་རྗེ་ཆེ། གྲོགས་པོ་མཉམ་དུ་ཤོ་རྒྱག་འདོད་ཤིན་ཏུ་ཆེན་པོ་འདུག་
ཀྱང་ང་ཚོའི་ལུང་པར་དཔྱིད་འདེབས་ཀྱི་བྲེལ་འཚུབ་འདུག་ལ་སང་ཉིན་གུས་པའི་
ཞིང་འདེབས་ཡིན་པས་མི་གླ་སྐོང་རྒྱུའི་ ཐག་བཅད་སོང་ ཚཪ་ བས་གྲོགས་པོ་
དགོངས་འགལ་མེད་པ་ཞུ། གུས་པ་ལམ་སང་འགྲོ་གིན་ཡིན་ཞེས་བརྗོད། གྲུ་གུ་
རྡོག་རྡོག་གིས་ད༌འོ༌ན༌ཁྱེད༌རང༌སྤགས༌དང་ལུག་ཤ་བཙོས༌མ༌སི༌པན༌དམར་
འདུར་ལེགས་པར་མཆོད་རོགས་གནང་ང་སོན་འབྲུ་བླུག་པར་འགྲོ་ཞེས་བཤད།
-624-

མི་རིག་པ་ཅན་གྱི་སྒྲུང་།
དེ་ནས་གྲུ་གྲུ་རྡོག་རྡོག་གིས་ཤོབ་ཙེ (རྟ་དྲེལ་ལ་སྟེར་བྱེད་ཀྱི་འབྲུ་རིགས་ཤིག) ཁལ་
དྲུག་སྒྱེ་མོའི་ནང་བླུགས་ནས་སྒོ་རའི་ནང་གི་རྡོ་བཀྱག་སྒང་དུ་བཞག་པ་རེད། དེ་
ནས༌ཁ༌ཨུ༌སྟོན༌པས༌རང༌ཉིད༌ཀྱི༌ལུང༌པར༌ལོག༌ནས༌ཤོབ༌རྩེ༌དང༌གྲོ༌མཉམ་དུ་
བཏབ་པ་རེད། སྟོན་བསྡུའི་སྐབས་སུ་ཨ་ཁུ་སྟོན་པས་གྲུ་གྲུ་རྡོག་རྡོག་སྐད་བཏང་
ནས་ཤོབ་རྩེ༌བཏབ༌པའི༌ཞིང༌ཁར༌ཁྲིད་ནས་མིག་བསྟན་ཏེ་ཁྱེད་ཀྱི་ང་ལ་གཡར་
བའི་སོན་འབྲུ་ནི་ཤོབ་རྩེ་རེད་འདུག ཤོབ་རྩེ་ཟེར་བ་དེ་སྐྱེས་ཚད་དམའ་བ་དང།
ཐོན་འབབ་ཉུང་བ། མིས་བཟའ་ཉན་མེད་པའི་འབྲུའི་རིགས་ཤིག་ཡིན་པས་ངས་
ཁྱེད་ལ་སྐྱིན་ཚབ་ཀྱང་ཤོབ་རྩེ་རང་སྤྲོད་རྒྱུ་ཡིན་ཟེར་ནས་ཤོབ་རྩེ་ཁལ་དྲུག་སྐྱིན་
ཚབ་སྤྲད་པ་རེད། གྲུ་གུ་རྡོག་རྡོག་གིས་ཐབས་ཤེས་མེད་པར་ཤོབ་རྩེ་སྐྱིན་ཚབ་མི་
ལེན་ཀ་མེད་བྱུང་བ་རེད།
ཡང་ཉིན་ཞིག་ཨ་ཁུ་སྟོན་པ་དང་གྲུ་གུ་རྡོག་རྡོག་གཉིས་ལྷ་སར་ཚོང་ལ་
འགྲོ་སྐབས་ལམ་ལ་མཉམ་དུ་ཐུག་ནས༌ཁོང༌གཉིས༌མཉམ༌དུ༌ལྷ༌སར༌ཚོང་ཟོག་
བསྒྲུབ་པར་ཡོང་བ་རེད། ཉིན་ཞིག་ཨ་ཁུ་སྟོན་པས་ལྷ་ས་བར་སྐོར་ནང་གི་གདོང་
ཆེན་ཟུར་གྱི་དར་ཆེན་བཟུང་ནས་བསྡད་ཡོད་པས་གྲུ་གུ་རྡོག་རྡོག་དེར་ཡོང་ནས་
བརྗོད་དོན་ཨ་ཁུ་རང་འདིར་དར་ཆེན་བཟུང་ནས་ག་རེ་གནང་གི་ཡོད་ཟེར་བས།
ཨ་ཁུ་སྟོན་པས་དར་ཆེན་འདི་མ་བཟུང་པ་ཡིན་ན་བསྟན་པའི་སྲོག་ཤིང་རིལ་འགྲོ་
གིན་འདུག་ཟེར། གྲུ་གུ་རྡོག་རྡོག་གིས་ད་འོ་ན་དར་ཆེན་ངས་བཟུང་ཆོག་ཁྱེད་
ཀྱིས་ང་གཉིས་ཀྱི་ཚོང་ཟོག་སྒྲུབ་པར་སོང་ཟེར། ཨ་ཁུ་སྟོན་པས་བརྗོད་པར་འོ་ན་
ཁྱོད་རང་དར་ཆེན་འདི་དམ་པོར་ཟུངས་དགོས། གལ་ཏེ་དར་ཆེན་རིལ་འགྲོ་གི་
འདུག་ན། ལྷ་ས་རུ་བཞི་མགྱོགས་པོ་ཤོག་དང་། བསྟན་པའི་སྲོག་ཤིང་རིལ་འགྲོ་
-625-

ལྷ་སའི་དམངས་ཁྲོད་སྒྲུང་གཏམ།
གི་འདུག་ཟེར་སྐད་ཆེན་པོ་རྒྱག་དགོས་ཞེས་བརྗོད་ནས་རང་ཉིད་དེ་ནས་ཁ་བྲལ།
གྲུ་གུ་རྡོག་རྡོག་གིས་དར་ཆེན་ལ་དམ་པོར་བཟུང་ནས་དར་ཆེན་གྱི་རྩེ་མོར་བལྟས་
པས་བར་སྣང་གི་སྤྲིན་པ་འགྲོ་གི་ཡོད་པ་མ་ཤེས་པར་དར་ཆེན་རིལ་འགྲོ་བའི་
སྣང་བས་ལྷ་ས་རུ་བཞི་མགྱོགས་པོ་ཤོག་དང་མགྱོགས་པོ་ཤོག་དང༌། བསྟན་པའི་
སྲོག་ཤིང་རིལ་འགྲོ་གི་འདུག་ཟེར་སྐད་ཆེན་པོ་ཐེངས་མང་བརྒྱབ་པས་བར་སྐོར་
ནང་གི་ཁྲོམ་འདོན་མཁན་དང་བར་སྐོར་སྐོར་མཁན་ཚང་མ་དེར་བལྟ་བར་ཡོང་
སྐབས་དར་ཆེན་ནི་སྔར་བཞིན་གནས་ཡོད་པས་གྲུ་གུ་རྡོག་རྡོག་ལ་བསྟན་པའི་
སྲོག་ཤིང་མ་རིལ་པར་རིལ་འགྲོ་གི་འདུག་ཟེར་བ་དེ་ཁྱེད་ཀྱིས་རྣམ་རྟོག་བསླངས་
པ་རེད་ཟེར་ནས་མི་མང་པོ་ཞིག་གིས་རུབ་རྒྱག༌་ངང་ནས་གྲུ་གུ་རྡོག་རྡོག་ལ་ཉེས་
རྡུང་ཚད་མེད་རག་པ་རེད།
ཡང༌ཉིན༌ཞིག༌ཨ༌ཁུ༌སྟོན༌པས༌ལྷ༌ས༌གསུང༌ཆོས༌ར༌བའི༌དགེ་འདུན༌པ་
ཚོགས་འཚོགས་སའི་སྒོ་འགྲམ་དུ་གྲི་ཞིག༌ལག༌པར༌ཉར་ནས་བསྡད་པས་གྲུ་གུ་
རྡོག་རྡོག་དེར་ཡོང་ནས་བརྗོད་དོན། ཨ་ཁུ་རང་ཡང་འདིར་ག་རེ་བྱེད་ཀྱི་ཡོད་ཟེར་
བས༌ཨ་ཁུ༌སྟོན༌པས༌ང༌འདིར༌གྲྭ་པ༌རྣམས་ཚོགས་མ་གྲོལ་གོང་དུ་གྲྭ་པའི་ལྷམ་
རྣམས་ཀྱི་རྡོག་པ་ཕྲལ་ཚར་བ་བྱེད་ཟེར་གྱི་འདུག་པས་ད་ལྟ་འདིར་ལྷམ་ཚང་མའི་
རྡོག་པ་འཕྲལ་རྩིས་བྱེད་ཀྱི་ཡོད་ཟེར་པ་དང་། གྲུ་གུ་རྡོག་རྡོག་གྱིས་ཨ་ཁུ་རང་གི་
ཁ་སང་ང་ལ་བསྟན་པའི་སྲོག་ཤིང་རིལ་འགྲོ་གི་འདུག་ཟེར་སྐད་རྒྱོབས་ཟེར་བ་དེ་
ངས༌སྐད༌བརྒྱབ༌པས༌ལྷ༌སའི༌མིས༌ང་ལ་ཉེས་རྡུང་ཚད་མེད་བཏང་བྱུང་ཟེར་བས།
ཨ་ཁུ་སྟོན་པས་ཁྱོད་རས་བསྟན་པའི་སྲོག་ཤིང་མ་རིལ་གོང་ནས་རིལ་འགྲོ་གི་
འདུག་ཅེས་སྐད་བརྒྱབ་ཙང་བྱས་པ་རེད། ངས་རང་ལ་རིལ་འགྲོ་གི་འདུག་ན་སྐད་
-626-

མི་རིག་པ་ཅན་གྱི་སྒྲུང་།
རྒྱོབ་ཟེར་བ་ཡིན། ཨ་ཁུ་སྟོན་པས་རང་འདིར་གྲྭ་པ་རྣམས་ཚོགས་མ་གྲོལ་གོང་ལ་
ལྷམ༌ཚང༌མའི་རྡོག་པ་ཚང་མ་ཕྲལ་ཚར་བར་བྱེད་དགོས། ངས་ང་གཉིས་ཀྱི་ཚོང་
ཟོག་སྒྲུབ་པར་ཕྱིན་ཆོག་ཟེར་བས་གྲུ་གུ་རྡོག་རྡོག་གིས་ལྷམ་ཚང་མའི་རྡོག་པ་ཕྲལ་
ནས༌ལྷམ༌ཚང༌མ༌ཁག༌གཅིག༌ལ༌སྤུངས༌པ༌དང་། རྡོག༌པ༌ཚང༌མ༌ཁག་གཅིག་ཏུ་
བཞག་ཡོད་པས། གྲྭ་པ་རྣམས་ཚོགས་གྲོལ་ཡོང་དུས་ལྷམ་གྱོན་ཐབས་མེད་རྐྱེན་
གྲྭ་པ་ཚང་མས་རུབ་བརྒྱབ་ནས་གྲུ་གུ་རྡོག་རྡོག་ལ་ཉེས་གཏག་ཚད་མེད་བཏང་བ་
ཡང་ཉིན་ཞིག་ཨ་ཁུ་སྟོན་པས་གཙུག་ལག་ཁང་གི་མདུན་དེར་འཇོར་
ལག་པར་འཁྱེར་ཏེ་བསྡད་ཡོད་པས་གྲུ་གུ་རྡོག་རྡོག་དེ་གར་ཡོང་ནས་ཨ་ཁུ་རང་
འདིར་ག་རེ་བྱེད་ཀྱི་ཡོད་དམ་ཟེར་བས་ཨ་ཁུས་གྲྭ་པ་རྣམས་ཚོགས་མ་གྲོལ་གོང་
ལ་རྡོ་གཅལ་འདི་དག་ཚང་མ་བཀོག་ཚར་བ་བྱེད་ཟེར་གྱི་འདུག་པས་རྡོ་གཅལ་
རྣམས་འགོག་རྩིས་བྱེད་ཀྱི་ཡོད་ཟེར། གྲུ་གུ་རྡོག་རྡོག་གིས་ཁ་སང་ཨ་ཁུ་རང་གིས་
ང་ལ་གྲྭ་པ་རྣམས་ཚོགས་མ་གྲོལ་གོང་ལ་ལྷམ་གྱི་རྡོག་པ་རྣམས་ཕྲལ་ཚར་བ་བྱེད་
ལབ་ཙང་ངས་རྡོག་པ་ཚང་མ་ཕྲལ་ཏེ་ཕྱོགས་གཅིག་ཏུ་སྤུངས་པ་དང༌ལྷམ་ཚང་མ་
ཁག་གཅིག་ཏུ་སྤུངས་པས་གྲྭ་པ་རྣམས་ཀྱིས་ངར་ཉེས་གཏག་ཚད་མེད་བཏང་བྱུང་
བརྗོད་པས། ཨ་ཁུ་སྟོན་པས་ཁྱེད་ཀྱི༌ལྷམ༌ཚང༌མ༌མཉམ༌དུ༌སྤུངས༌ཙང་གྲྭ་པ་
རྣམས༌སོ༌སོའི༌ལྷམ༌མ༌རྙེད༌པས༌ཁྱེད་རང་ལ་ཉེས་གཏག་རག་པ་རེད། དེ་རིང་
རང་འདིར་གྲྭ་པ་རྣམས་ཚོགས་མ་གྲོལ་གོང་དུ་རྡོ་གཅལ་འདི་དག་ཚང་མ་བཀོག་
ཚར་བར་བྱེད་དང་ངས་ང་རང་གཉིས་ཀྱི་ཚོང་ཟོག་སྒྲུབ་པར་འགྲོ་ཆོག་ཟེར། གྲུ་
གུ་རྡོག་རྡོག་ གིས་ ད་ འོ་ན་ངས་རྡོ་ གཅལ་ འདི་ དག་ བཀོག་ ཚར་ བ་ བྱས་ ཆོག
-627-

ལྷ་སའི་དམངས་ཁྲོད་སྒྲུང་གཏམ།
ཁྱེད་རང་ང་གཉིས་ཀྱི་ཚོང་ཟོག་སྒྲུབ་པར་རྒྱུགས་ཤིག་ལབ་ནས་རྡོ་གཅལ་ཚང་མ་
གྲྭ་པ་ཚོགས་མ་གྲོལ་གོང་ལ་བཀོག་ཚར་བའི་སྐབས་གྲྭ་པ་ཚོགས་གྲོལ་ནས་ཡོང་
བ་དང་ཏག་ཏག་ཁ་ཐུག་འཁེལ་བས་གྲྭ་པ་རྣམས་ཀྱི་ཡང་གྲུ་གུ་རྡོག་རྡོག་ལ་ཉེས་
རྡུང་ཚད་མེད་བཏང་བ་རེད།
ཡང་ཉིན་ཞིག་ཨ་ཁུ་སྟོན་པས་བོང་བུ་ཞིག་ལ་རྩམ་པ་རྒྱབ་གཅིག་བཀལ་
ནས༌ཡོང༌གི༌ཡོད༌པ་གྲུ་གུ་རྡོག་རྡོག་གིས་མཐོང་སྟེ་བརྗོད་དོན། ཨ་ཁུ་བོང་བུ་
འདེད་ནས་ག་པར་ཕེབས་མཁན་ཡིན་ནམ་ཞེས་དྲིས་པས། ཨ་ཁུ་སྟོན་པས་ང་དེ་
རིང་ལུང༌པ༌ཡ་གིའི་ཕུ་ལ༌བྲག་ཕུག་ཞིག་འདུག་པས་དེའི་ནང་ནས་དངོས་གྲུབ་
གནང་གི་འདུག་ཟེར་གྱིས་འདུག་པར་བརྟེན་དངོས་གྲུབ་ལེན་པར་ཕྱིན་པ་ཡིན་
ཟེར་བས། གྲུ་གུ་རྡོག་རྡོག་གིས་དངོས་གྲུག་ག་རེ་གནང་གིན་འདུག་ཅེས་བརྗོད་
པས། ཨ་ཁུ་སྟོན་པས་དངོས་གྲུབ་རྩམ་པ་གནང་གི་འདུག །ངའི་བོང་བུར་བཀལ་
བའི་སྒྱེ་མོ་འདི་གཉིས་རྩམ་པ་རེད་ཅེས་བཤད། གྲུ་གུ་རྡོག་རྡོག་གིས་སེམས་ནང་
ད༌ཡིན༌ན༌འགྲིག༌སོང༌དེ༌རིང༌ཡིན༌ན༌ང༌ལའང༌རྩམ༌པ༌སྒྱེ༌མོ༌ཁ༌ཤས༌རགས་པ་
འདུག་སྙམ་སྟེ་བྲག་ཕུག་ནང་ལ་རྩམ་པའི་དངོས་གྲུབ་ལེན་པར་ཕྱིན་པ་རེད། ཨ་
ཁུ་སྟོན་པས་སྔོན་དུ་བྲག་ཕུག་ནང་ཕྱིན་ནས་གྲུ་གུ་རྡོག་རྡོག་ལ་སྒུག་བཞིན་སྡོད་
སྐབས་ཏག་ཏག་གྲུ་གུ་རྡོག་རྡོག་བྲག་ཕུག་ནང་སླེབས་པ་དང་ལམ་སང་བྲག་ཕུག་
ནང་ལག་པ་རྐྱངས་ཏེ་བརྗོད་དོན། ཨ་ཁུ་སྟོན་པར་དངོས་གྲུབ་གནང་འདུག་པས་
ན་གུས་པ་ལའང་དངོས་གྲུབ་གནང་རོགས་གནང་ཟེར་བས། ཨ་ཁུ་སྟོན་པས་གྲུ་
གུ་རྡོག་རྡོག་གི་ལག་པ་ནས་ཤུགས་ཀྱི་བཟུང་སྟེ་རྩ་བ་ནས་མ་གློད་པས་གྲུ་གུ་རྡོག་
རྡོག་གིས་དངོས་གྲུབ་མེད་ནའི་མཛོག་མགོ་གློད་རོགས་གནང་ཟེར་བའི་གཏམ་དེ་
-628-

མི་རིག་པ་ཅན་གྱི་སྒྲུང་།
དེ་ནས་དར་བ་ལགས་སོ། །
སྒྲུང་མཁན། སྟག་རྩེ་རྫོང་དར་རྒྱས་ཤང་བཀྲ་ཤིས་དོན་གྲུབ།
བསྡུ་མཁན། ལྟ་ས་མང་ཚོགས་སྒྱུ་རྩལ་ཁང་གི་ཟླ་བ་བཀྲ་ཤིས། རྡོ་ཕུན།
བསྡུ་དུས། 1990. 6
bounting Age on and.
PDzongwh meppengpá
-629-

ལྷ་སའི་དམངས་ཁྲོད་སྒྲུང་གཏམ།